Škilinpamūšis

Škilinpamūšis – kaimas Pasvalio rajono savivaldybėje, 5 km į šiaurę nuo Saločių, Mūšos dešiniajame krante, prie sienos su Latvija. Yra Škilinpamūšio parkas (apie 5 ha ploto). Parku teka bevardis Mikoliūnų sriauto upelis. Auga Škilinpamūšio ąžuolas. Kaimo turizmo sodyba „Pakelės namai“. Stovi Baltijos kelio atminimo ženklas.

Išlikę vienaukščiai buvusio dvaro rūmai (40×14 m), taip pat siloso bokštas, arklidė, tvartas, ledainė ir trys svirnai (pastarieji tyrinėtojų labiausiai vertinami). Dvaro kapinės su Bistramams skirtais keturiais paminklais.

 Istorija 

Pirmasis žinomas dvaro savininkas buvo 1676 m. paminėtas iš Kuršo kunigaikštystės atsikėlęs Aleksandras Johanas Šilingas. Vėliau vietovė buvo vadinama savininkų vardu: Šilingų Pamūšis (), laikui bėgant pavirtusiu į Škilinpamūšį.Geschichte der Barone von Schilling // schilling-association.orgErnestas Vasiliauskas. Grafų Keyserlingkų ir kitų Lietuvos dvarininkų archeologiniai rinkiniai Kuršo provincijos muziejuje

Po to valdė Baltijos vokiečiai Bistramai. Dvaro plotas tuo metu buvo 284 ha. 1839 m. dvarininkas Bistramas pastatė rūmus ir ūkinius pastatus. 1930 metais 284 ha turėjęs dvaras buvo išparceliuotas, savininkams paliekant sodybą ir 30 ha žemės.

 Gyventojai 

 Šaltiniai 

 Nuorodos 
 Škilinpamūšio dvaras // pasvalia.lt

Kategorija:Pasvalio rajono savivaldybės gyvenvietės